open-index/open-wikipedia-markdown huggingface dataset:
יחסי ג'יבוטי–קניה

[ממוזער|נשיא קניה אוהורו קניאטה (מימין) עם נשיא ג'יבוטי אסמאעיל עומאר גואלה בפסגה /של מדינות [AMISOM בג'יבוטי, 2016]]
**יחסי ג'יבוטי–קניה** הם היחסים הדיפלומטיים והדו-צדדיים בין רפובליקת ג'יבוטי לרפובליקת קניה. שתי המדינות חברות באיחוד האפריקאי ובאומות המאוחדות.

## היחסים הדיפלומטיים
היחסים הדיפלומטיים בין ג'יבוטי לקניה החלו ב-27 ביוני 1977, מיד לאחר עצמאותה של ג'יבוטי.

נשיא ג'יבוטי, אסמאעיל עומאר גואלה, ביקר בקניה במאי 2018, ונשיאי המדינות חתמו על מספר הסכמים ביחד.

במאי 2021, נשיא קניה, אוהורו קניאטה, ביקר בג'יבוטי.

שתי המדינות חברות מייסדות של השוק המשותף של אפריקה המזרחית והדרומית.

## נציגויות דיפלומטיות
* לג'יבוטי שגרירות בבירה ניירובי.
* לקניה שגרירות בבירה ג'יבוטי.

## קישורים חיצוניים

קטגוריה:ערכים ללא קטגוריות פיזיות - יחסי חוץ
טיאניולונג

**טיאניולונג** (שם מדעי: *Tianyulong*; משמעות שמו: מהמילה "tiānyǔlóng", שמו של מוזיאון הטבע של שאנדונג טיאניו, בו נמצאים הממצאים של הדינוזאור) הוא סוג של דינוזאור ממשפחת ההטרודונטוזאוריים, אשר התקיים במשך היורה העליון שלפני 158.5 מיליון שנה מזמננו בסין.

דינוזאור זה התגלה בתצורות טיאג'ישאן  בליאונינג שבצפון סין בשלד כמעט שלם שאורכו הגיע ל-70 ס"מ. המבנה שלו הזכיר מעט את ההטרודונטוזאורוס מדרום אפריקה אך הוא היה שונה במספר מאפיינים, ביניהם בראשו הגדול וזנבו וגפיו האחוריות הארוכים, בעוד הצוואר והגפיים הקדמיות היו קצרות ביחס למשפחתו. עקב מבנה שיניו שכללו ניבים מגודלים ושיניים אחוריות חדות, משערים שהיה אוכל כל.

דינוזאור זה היה בעל זקיקים בולטים מהעור של גבו, צווארו וזנבו מה שמעיד כנראה על כך שכוסה בנוצות.

גידול נוצות או זקיקי שיער אלה נדירים יחסית אצל בעלי אגן דמוי עוף ונפוצים יותר אצל התרופודים הקטנים, שגם הם נמצאו לאורך חפירות בסין. עם זאת כמה חוקרים סוברים שהגידול היה של שיער כשל כמה פטרוזאורים או אף בקשקשים שצמחו על עורם של כמה זאורופודים.

## קישורים חיצוניים

קטגוריה:הטרודונטוזאוריים
קטגוריה:דינוזאורים שחיו ביורה עליון באסיה
קטגוריה:מאובני טקסונים שתוארו ב-2009
תוכנית פרגוואי

**תוכנית פרגוואי** הייתה יוזמה סודית מ-1969 בין ממשלת גולדה מאיר והממשל הדיקטטורי בפרגוואי, להעברתם ויישובם של 60,000 מתושבי עזה במדינה זו. התוכנית הייתה אחת מבין מספר תוכניות שנידונו בתקופה זו בגלל הצורך של קובעי המדיניות להפחית את האתגר הדמוגרפי שיצר כיבוש השטחים הנוספים, על אוכלוסיותם, במהלך מלחמת ששת הימים ב-1967. בעוד שדיוני "קבינט השטחים" עסקו בהצעות שונות בפומבי, פרטי התוכנית נתבררו רק לאחר פרסומו של פרוטוקול מישיבה שהתקיימה במאי 1969 על ידי ערן סיקורל בתוכנית השעה הלאומית ברשת ב' ששודרה באוגוסט 2020.

## נסיבות ותוצאות
ראש המוסד, האלוף צבי זמיר, העריך כי התוכנית בת ביצוע הודות ליציבות משטרו של הרודן הפשיסטי אלפרדו סטרסנר (שהיה בן לאב גרמני) ומצבה הכלכלי הרעוע של פרגוואי. הוא דיווח כי ממשלתה הסכימה להצעה לקלוט במשך כארבע שנים (לכל הפחות) כ-60 אלף ערבים (פלסטינים) מוסלמים, כל עוד הם "אינם קומוניסטים". בתמורה, ישראל נדרשה לממן את העלויות הכרוכות בהבאתם אל היעד. זמיר העריך כי עלות התוכנית במשך מספר שנים לאחר מכן תהיה כ-20 עד 30 מיליון דולר. הממשלה התחייבה לשלם לפרגוואי 350,000 בעבור קליטתם של 10,000 איש. מלבד הוצאות הנסיעה, כל נפש קיבלה כ-100 דולר לצורכי מחייה.

הסיבות להסתרת התוכנית, שכבר זוהתה בעבר עם אגף המבצעים של המוסד והוראה של לוי אשכול, קשורות בעמדתה הרשמית של מדינת ישראל בנוגע לרדיפת פושעים נאצים באמריקה הדרומית והבאתם למשפט. מדיניות כזו התקיימה עד 1968, אבל מ-1969, השנה בה נחתם ההסכם עם פרגוואי - מדינה בה התגוררו אז אלפי פושעים נאצים בחסות הממשלה, ובהם גם יוזף מנגלה - הגיעה מדיניות זו לסיומה, כפי שמעידה ככל הנראה דחיית בקשתו של צייד הנאצים טוביה פרידמן לפעול ללכידת מנגלה. בראיון לטלוויזיה הגרמנית בשנות ה-80 אמר שגריר ישראל בפרגוואי, בנו (בנימין) רון, כי בכל פעם שביקש עזרה נאמר לו ש"תפקידו הוא לשמש דיפלומט ולא צייד נאצים".

התוכנית נחשבת לכישלון מבחינת הוצאתה לפועל. רק 30 פלסטינים היגרו במסגרתה לפרגוואי, ועד מהרה התרוששו. שניים מהם הגיעו לשגרירות ישראל באסונסיון כדי לתבוע כסף שטענו שלא שולם להם, ירו למוות במזכירת השגרירות משום שחשבו שהיא מתקשרת למשטרה, ופצעו עובדת נוספת. במהלך המשפט טענו השניים כי פותו להגר מעזה לפרגוואי, וכי הובטח להם שישראל תסייע להם במציאת מקום עבודה ובלימוד ספרדית. הם יצאו לדרכם לאחר קבלת תעודות מסע, 25 דולר דמי כיס וכרטיסי טיסה מישראל דרך לונדון וריו דה ז'ניירו. בפרגוואי גילו כי הוליכו אותם שולל וההבטחות שניתנו להם לא קוימו. ממשלת ישראל הטילה את האשמה על אנשי פת"ח, אבל הארגון הכחיש מעורבות. העסקה כולה בוטלה לבסוף.

## ראו גם
*בעיית הפליטים הפלסטינים

## הערות שוליים

קטגוריה:1969 בישראל
פרעה (בימי יוסף)

[שמאל|ממוזער|270px| יוסף פותר החלומות במצרים, בציור מאת [פטר פון קורנליוס משנת 1816 לערך. מוצג בגלריה הלאומית הישנה בברלין]]
**פַּרְעֹה** הוא דמות מקראית, פרעה מלך מצרים, שמלך בתקופת ירידתם של יוסף ואחיו למצרים.

הוא הכיר את יוסף לאחר שפתר את חלומותיו, ומינה אותו לתפקיד המשנה למלך.

יש אומרים שהוא אותו פרעה אשר שיעבד את בני ישראל.

## הכרותו עם יוסף
[שמאל|ממוזער|250px|יוסף פותר את חלום פרעה, ציור מאת הצייר ה[הולנדי, בן המאה ה-16, אנטוני ון מונטפורט]]

יוסף שהיה בנו האהוב של יעקב, נמכר לפוטיפר שר הטבחים במצרים והפך לראש ביתו. אולם, בעקבות עלילה שטפלה אשת פוטיפר עליו, הוא הושלך לבית האסורים.
הוא נשא חן בעיני שר בית הסוהר, שמינה אותו לשרת את שר האופים ושר המשקים, שנכלאו בשל רשלנות בהכנת מאכלי המלך. כאשר שניהם חלמו חלומות מוזרים, פתר להם יוסף את החלומות: שר האופים ייתלה, ואילו שר המשקים יקבל חנינה וישוב למשרתו, יוסף צדק בפתרונו ושר האופים נתלה, ושר המשקים חזר לשרת את פרעה. יוסף ביקש משר המשקים לזכור לו חסד ולשחררו מבית האסורים, אך שר המשקים שכח את יוסף.

לאחר שנתיים, פרעה חלם שני חלומות:

לפתרון החלומות פנה פרעה אל חרטומי מצרים וחכמיה, אך אלה לא מצאו פתרון. בעצת שר המשקים פנה פרעה אל יוסף, וזה הציע פתרון:

בעקבות הפתרון יוסף הציע לפרעה לאגור מזון בשנות השובע כדי שהארץ תוכל לשרוד בזמן הרעב. פרעה התפעל מהפתרון ומההצעה המעשית שבעקבותיו, ומינה את יוסף למשנה למלך, והפקיד אותו על ביצוע משימת אגירת המזון. יוסף ביצע בהצלחה את המשימה ואגר אוצרות מזון רבים, שאותם מכר לאחר מכן ליושבי מצרים.

## יחסו לבני ישראל
לאחר ירידת בני ישראל למצרים יוסף מודיע לפרעה שאביו ואחיו הגיעו למצרים ומסביר לפרעה שאחיו רועי צאן. לאחר שיחה בין אחי יוסף ופרעה, פרעה מזמין אותם להתיישב בארץ גושן.

אחר כך, יוסף מביא את יעקב אביו להפגש עם פרעה. יעקב מברך את פרעה על הזמנתו ופרעה שואל את יעקב לגילו. ברש"י מובא שברכו שיעלה נילוס לרגליו, לפי שאין מצרים שותה מי גשמים אלא נילוס עולה ומשקה, ומברכתו של יעקב ואילך היה פרעה בא אל הנילוס והוא עולה לקראתו ומשקה את הארץ.

פרעה מתואר כמי שהתייחס בכבוד ובנדיבות לבני ישראל, אך לפי דעות מסוימות לאחר מות יוסף הוא שכח את חסדו של יוסף והתחיל לשעבד את בני ישראל.

## מותו
בתחילת ספר שמות, נכתב: , ועל משמעות פסוק זה מתקיימת מחלוקת בתלמוד בין רב לשמואל, לפי אחד מהם המלך החדש היה  ופרעה שהיה בימי יוסף מת.
ולפי השני כוונת הפסוק היא שהמלך לא התחלף, אלא , ופרעה שהיה בימי יוסף הוא אותו פרעה ששיעבד את בני ישראל.

## ראו גם
*פרעה
*פרעה (בימי משה)
*מצרים העתיקה
### זיהויו ההיסטורי
*פרעה (בימי משה)#זיהויו ההיסטורי
*יציאת מצרים במחקר#הפרעה של יציאת מצרים

## קישורים חיצוניים
* 
* שאול רגב, חלומות ופתרונם , באתר אוניברסיטת בר-אילן
* נחמה ליבוביץ, חלום פרעה, באתר "גיליונות נחמה"
* יונתן גרוסמן, פתרון חלום פרעה, באתר ישיבת הר עציון
* צופיה מלר, החלום ומשמעותו בסיפורי יוסף, באתר "חופש"

## הערות שוליים

קטגוריה:מלכי הגויים בתנ"ך
קטגוריה:פרעוני מצרים
קטגוריה:אישים בתנ"ך ששמם אינו מצוין
קטגוריה:אישים מצרים בתנ"ך
שיר בעברית

**שיר בעברית** הוא שיר שהפיקה האקדמיה ללשון העברית לכבוד יום העברית שחל בכ"א בטבת תשפ"ב (23 בדצמבר 2021). השיר נכתב על ידי עומר הברון (ג'ימבו ג'יי), שגם הלחין אותו יחד עם שי בן שושן. ביצעה את השיר להקת שלוה עם שילוב קטעי ספוקן וורד של המחבר.

## על השיר
השיר מציג את דובריה המגוונים של העברית: "את שעשית עלייה / מכל קצוות תבל / מהחי"ת הגרונית של אחי /
אל היידיש ששרה מלעיל", ומוסיף מילים זרות שבשימוש דובריה: "דוגרי" מערבית ו-Voilà מצרפתית. השיר מתאפיין בהומור, בהציגו שיחת כלבים המזכירה את טהרני השפה, ובהציגו "שף תימני שמוסיף גבינה בולגרית לסלט ואומר / Voilà – עכשיו הוא יווני!" שאלת סיווגם של עצמים כזכר או נקבה מוצגת באמצעות המילה "גרב", שהיא דוגמה לעצם שהוא זכר ונקבה.

להקת שלוה שמבצעת את השיר משלבת צעירים בעלי מוגבלויות, הסולניות בשיר הן ענאל כליפה ודינה סמטה, שתיהן לקויות ראייה. השיר פורסם בקליפ שצולם בתיאטרון החאן הירושלמי, בשדרות בן ציון בתל אביב ובמושב אודים.

## יצירת השיר
בדצמבר 2021 פנתה האקדמיה ללשון העברית אל הברון בבקשה שיחבר שיר לכבוד העברית, שישקף את הססגוניות של השפה העברית העכשווית. הברון כתב לפני כן מספר שירים שעוסקים בשפה, בהם השיר "עשיתי" על הפועל  שמחליף בשפה המדוברת שלל פעלים אחרים. האקדמיה חיברה בין הברון ללהקת שלוה, ויחד עם מנהל הלהקה שי בן-שושן נרקמה גרסה סופית של השיר.

## קישורים חיצוניים

*שיר בעברית באתר האקדמיה ללשון העברית
*

## הערות שוליים

קטגוריה:שירים שנכתבו על ידי ג'ימבו ג'יי
קטגוריה:שירים על השפה העברית
דייוויד וולטרס

**דייוויד לי וולטרס** (באנגלית: **David Lee Walters**; ) הוא פוליטיקאי אמריקאי מאוקלהומה, איש המפלגה הדמוקרטית, שכיהן כמושל אוקלהומה ה-24 בשנים 1991–1995.

וולטרס נולד בקאנוט שבאוקלהומה. הוא היה מנהל מיזמים של המושל דייוויד בורן ואיש המנהל הצעיר ביותר שעבד במרכז ללימודי בריאות של אוניברסיטת אוקלהומה. הוא גם עבד בעסקי מקרקעין. כמושל, הגדיל וולטרס את המימון לחינוך, אך תקופת כהונתו עמדה בצילן של מחלוקות שהסתיימו בכך שהוא הודה בעבירת טוהר בחירות. הוא לא התמודד על כהונה שנייה כמושל, וב-2002 הוא נוצח במערכת הבחירות לסנאט של ארצות הברית. וולטרס משמש כמנהל הכללי של חברת Walters Power International.
## קורות חייו
דייוויד וולטרס נולד ליד העיירה קאנוט שבאוקלהומה. ב-1969 הוא סיים את לימודי בבית הספר התיכון המקומי, ונבחר לשאת את הנאום מטעם הבוגרים בטקס הסיום. ב-1973 הוא סיים לימודי תואר בוגר אוניברסיטה בהנדסת תעשייה וניהול באוניברסיטת אוקלהומה, וב-1977 הוא סיים לימודי תואר מוסמך אוניברסיטה במנהל עסקים באוניברסיטת הארוורד.

וולטרס עבד כמנהל מיזמים בממשלו של מושל אוקלהומה דייוויד בורן וכעוזר לרקטור של המרכז למדעי הבריאות של אוניברסיטת אוקלהומה. בגיל 29 הוא היה איש המנהל הצעיר ביותר בהיסטוריה של האוניברסיטה. ב-1982 הוא הצטרף לקבוצת ברק, חברת מקרקעין מסחרית. ב-1984 הוא מונה כיושב ראש שותף של נציבות הרפורמה של המושל וב-1985 כנשיא חברת הנאמנות לרכוש האמריקאית.

## מושל אוקלהומה
ב-1986 התמודד וולטרס מטעם המפלגה הדמוקרטית בבחירות למשרת מושל אוקלהומה, אך נוצח על ידי מועמד המפלגה הרפובליקנית הנרי בלמון, שנבחר לתקופת כהונה שנייה כמושל, לאחר שסיים את כהונתו הראשונה 20 שנה קודם לכן.

בנובמבר 1990 נבחר וולטר כמושל, לאחר שניצח ב-75 מתוך 77 מחוזות אוקלהומה. במהלך כהונתו כמושל הורחב מימון המדינה למערכת החינוך בכ-30 אחוזים, ואיגרות חוב שהונפקו בסכום של 350 מיליון דולר, שימשו למימון בנייה וחידוש בכל מוסדות החינוך הגבוה באוקלהומה.

בעת כהונתו, הואשם וולטרס בהפרת חוקי הבחירות בשל כך שהוא קשר קשר להסתיר תרומות בהיקף של 18,000 דולר על ידי ייחוסם לאדם אחר. בתום ההליכים, פנה וולטרס לתובעים כדי לדעת מה יידרש ממנו כדי לסיים את ההליך במהירות האפשרית. הושג הסכם שוולטרס יודה באשמה וישלם קנס, ובתמורה התיק שלו ייסגר תוך שנה. אף על פי שוולטרס טען לחפותו, הוא אמר שזה יהיה לטובת המדינה ולטובת משפחתו לסיים את הפרשה בהסדר טיעון. שנה לאחר מכן נמחק התיק הפלילי שלו. ב-1994 הוא לא התמודד על בחירה לכהונה שנייה, בציינו את הלחץ ואת הפרסום השלילי שהיו מנת חלקו כמי שכיהן במשרה ציבורית, ובין השאר הוא האשים את עצמו בהתאבדותו של בנו ב-1991.

ב-2002 התמודד וולטרס בבחירות על מושב בסנאט של ארצות הברית, אך נוצח על ידי הסנאטור המכהן ג'ים אינהוף.

## קישורים חיצוניים

* דייוויד וולטרס באנציקלופדיה להיסטוריה ולתרבות של אוקלהומה 
* דייוויד וולטרס באתר החברה ההיסטורית של אוקלהומה 

## הערות שוליים

קטגוריה:אמריקאים ילידי אוקלהומה
קטגוריה:מושלי אוקלהומה
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת אוקלהומה
קטגוריה:בוגרי בית הספר לעסקים של הרווארד
קטגוריה:אישי ציבור שהורשעו בדין
קטגוריה:אמריקאים שנולדו ב-1951
אנימנטרקס

**אנימנטרקס** (שם מדעי: *Animantarx*; מילולית: "מצודה חיה") הוא סוג של דינוזאור ממשפחת הנודוזאוריים שהתקיים במערב אמריקה הצפונית בתור הקרטיקון מלפני 104.46 מיליון שנה עד ל-98.37 מיליון שנה מזמננו. 

## מאפיינים
האנימנטרקס התגלה בתצורות צדר מונטיין  שביוטה ותואר למדע ב-1999 בידי החוקר היפני קנת׳ קרפנטר . הממצאים כללו חוליות צוואר וגב, לסת תחתונה ושרידים לא מזוהים מהגולגולת.

האנימנטרקס היה דינוזאור הרביוור ארבע-רגלי שהיה קרוב לאנקילוזאורוס אך היה קטן יותר וחסר "אלת זנב" כשל האנקילוזאוריים. עם זאת הוא היה מגונן בשריון לוחיות עליו בלטו מספר זיזים ארוכים וחדים ששימשו להגנה. הגולגולת העבה שלו הגיעה לאורך 25 ס"מ, כך שהדינוזאור עצמו הגיע לאורך ממוצע של 3 מטרים. הגולגולת הייתה עבה ודמתה מעט לגולגולת פכיצפלוזאוריים והלסתות היו שטוחות בעלות סוללת שיניים דקות שטחנו צמחייה עשבונית.

לא ברור לאיזה דינוזאור היה קרוב האנימנטרקס, אף שיש לו מאפיינים של בני משפחת הנודוזאוריים. במראהו הוא דמה מעט לגסטוניה או לאדמונטוניה.

## קישורים חיצוניים

קטגוריה:נודוזאוריים
קטגוריה:דינוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1999
מימורפלטה

**מימורפלטה** (שם מדעי: *Mymoorapelta*; משמעות השם: "המגן של מיגת-מור") הוא סוג של דינוזאור צמחוני ממשפחת הנודוזאוריים שהתקיים במשך היורה העליון שלפני 155 עד 150 מיליון שנה מזמננו. הסוג כולל מין אחד - *Mymoorapelta maysi*. המימורפלטה היה נודוזאור קדום ביותר, בין הבודדים (לצד הגרגוילאוזאורוס) שהתקיימו ביורה ולא בקרטיקון.

המאובנים שלו נמצאו בתצורת מוריסון במערב קולורדו והוא תואר וסווג על ידי הפלאונטולוגים קנת' קרפנטר  וג'יימס קירקלנד . את שמו הוא קיבל ממחצבות "מיגת-מור", בהם התגלה.
## מאפיינים
המימורפלטה היה אנקילוזאור קטן ממדים ארבע-רגלי שהגיע לאורך של 2.7 עד 3 מטרים, לגובה של 1 מטר בכתפיים ולמשקל של כ-200 ק"ג. בדומה למרבית האנקילוזאורים היה בעל לוחיות שריון אוסטאודרם לאורך גופו, היה בעל גפיים קצרות, גולגולת שטוחה וקשה ובלסתותיו החלשות היו סוללת שיניים קצרות שהתאימו לטחינת צמחייה.

הוא משתייך למשפחת הנודוזאוריים, אף שאיננו קרוב לדינוזאור כלשהו. בעבר השתייך לתת-המשפחה Polacanthidae, אך כיום נחשב לסוג ללא מקור במשפחה.

## קישורים חיצוניים

קטגוריה:בעלי חיים שתוארו ב-1994
קטגוריה:טקסונים שתוארו בידי ג'יימס קירקלנד
קטגוריה:נודוזאוריים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1994
אורז'יצה

**אורז'יצה** (באוקראינית: **Оржиця**) הוא נהר באוקראינה, אחד מיובליו של הדנייפר ויובלו של נהר הסולה.

אורכו של הנהר 29 קילומטרים, אך בדרך כלל אורכו נמדד יחד עם הנהר רוטן אורז'יצה, ואורכו מגיע ל-127 קילומטרים. אגן הניקוז שלו הוא כ-2,190 קמ"ר. רוחבו המרבי הוא שלושה קילומטרים, ועומקו המרבי הוא 15 מטרים. מישור ההצפה שלו מאופיין באגמים רבים, והוא ביצתי בחלקו.

העיירה המרכזית השוכנת לגדותיו היא אורז'יצה, שאף נקראת על שמו. הנהר משמש לגידול דגים, אספקת מים, השקיה ונופש.

קטגוריה:אוקראינה: נהרות ונחלים
קטגוריה:יובלי הדנייפר
רחמים שלום

**רחמים שלום** (נולד ב-20 בספטמבר 1957) הוא כדורגלן עבר, ששיחק בעמדות החלוץ והקישור ההתקפי ומאמן ישראלי. שלום זוהה בעיקר כקפטן קבוצת מכבי רמת עמידר, בה שיחק שנים רבות, היה קפטן ואחד מכוכבי הקבוצה מ-1980 ועד 1991 ובהמשך אף אימן אותה.

## קריירה
רחמים שלום גדל במחלקת הנוער של הפועל רעננה והמשיך לשחק בקבוצת הבוגרים, ב-1977 החל לשחק בבית"ר ירושלים, ב-1978 החל לשחק עבור הפועל יהוד ושנה לאחר מכן עבר למכבי הרצליה ולאחר כשנה נוספת החל לשחק במכבי רמת עמידר שם הפך קפטן הקבוצה ושיחק עד פרישתו.

במהלך שירותו הצבאי כיכב שלום בקבוצת הנח"ל שהביסה קבוצות רבות במהלך אליפות צה"ל, במשחק מול נבחרת מרכז תובלה הבקיע, שלום שלושער וכך סיימה נבחרת מרכז תובלה את מקומה בתחרות בתוצאה 4–0.
בעקבות ביצועיו בנבחרת הנח"ל הפך שלום למבוקש בקרב קבוצות הליגה הלאומית

באפריל 1979 העשיר שלום את מאזן קבוצתו בשתי נקודות ליגה חשובות, שהבטיחו סופית את מקומה של הפועל יהוד בליגה הלאומית כאשר הבקיע את שער הניצחון במשחק מול הפועל תל אביב.

ב-1991 החל שלום לאמן את מכבי רמת עמידר ובהמשך את הפועל הרצליה, הפועל כפר קאסם ואת בית"ר רמת גן, אותה העלה לליגה ב' (כדורגל).

## לאחר הפרישה
לאחר פרישתו מעולם הכדורגל כיהן כמנהל לוגיסטיקה ואחזקה בעיריית רמת גן ובינואר 2019 הפך חבר מועצת עיריית רעננה המכהן כמשנה לראש העיר וכממונה על פיתוח השכונות בעיריית רעננה.

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:כדורגלני מכבי רמת עמידר
קטגוריה:כדורגלני הפועל רעננה
קטגוריה:כדורגלני בית"ר ירושלים
קטגוריה:כדורגלני הפועל יהוד
קטגוריה:מאמני כדורגל ישראלים
קטגוריה:מאמני מכבי רמת עמידר
קטגוריה:מאמני הפועל הרצליה
קטגוריה:מאמני מועדון ספורט כפר קאסם
קטגוריה:רעננה: כדורגלנים
קטגוריה:חברי מועצת העיר רעננה
קטגוריה:ישראלים שנולדו ב-1957
ארץ מריבה

**ארץ מריבה** (באנגלית: **Up Country**) הוא רומן מתח משנת 2002 מאת הסופר האמריקאי נלסון דה מיל. זהו הרומן השני בהשתתפות הגיבור פול ברנר.

## תקציר העלילה
אחד הדברים האחרונים שרצה הסמל הבכיר פול ברנר לעשות הוא לחזור לעבוד בחטיבת החקירות הפליליות של צבא ארצות הברית, ארגון שהודה לו על שירותו המסור רב השנים בכך שאילץ אותו לצאת לפנסיה מוקדמת. אבל כשהבוס לשעבר שלו מזמין טובות בשווי הקריירה, פול מוצא את עצמו נאלץ לעשות את הדבר האחרון שאי פעם רצה – לחזור לווייטנאם.

המשימה שלו: לחקור רצח שהתרחש במהלך המלחמה, שלושים שנה לפני כן. אבל כמעט ברגע שהוא חוזר לווייטנאם, מדינה שעדיין רודפת אותו, הוא מגלה שיש בחקירה הזו הרבה יותר מרצח שנשכח. ברנר, לוחם לשעבר, שוב מוצא את עצמו בקרב על הישרדות כשהוא נכנס לעולם של שחיתות, שבו, בפעם השנייה בחייו, הוא אינו יכול להבחין בין חבר לאויב.

## קישורים חיצוניים
* 
* 
*  ארץ מריבה ב-NelsonDeMille.net
* תמליל ריאיון עם המחבר ב-17 בפברואר 2002 עם CNN

## הערות שוליים

קטגוריה:ספרי 2002
קטגוריה:ספרי מתח
קטגוריה:ספרי הרפתקאות ומסעות
קטגוריה:ספרי נלסון דה מיל
קטגוריה:ספרי הוצאת שלגי
תדירות אלל מינורי

**תדירות אלל מינורי** (מאנגלית: **MAF - Minor allele frequency**) היא התדירות בה מופיע האלל **השני בשכיחותו** באוכלוסייה נתונה. אללים מינוריים ממלאים תפקיד מפתיע בתורשה שכן וריאנטים מסוג זה המתרחשים רק פעם אחת, המכונים "סינגלטונים", מובילים לסלקציה משמעותית.

פולימורפיזמים של נוקלאוטידים בודדים (SNPs) עם תדירות אללים מינורית של 0.05 (5%) או יותר, התגלו על ידי פרויקט HapMap.

MAF נמצא בשימוש נרחב במחקרי גנטיקה של אוכלוסיות מכיוון שהוא מספק מידע המאפשר להבדיל בין וריאנטים נפוצים ובין וריאנטים נדירים באוכלוסייה. לדוגמה, מחקר משנת 2015 ריצף את הגנום של 2,120 תושבים מהאי סרדיניה. החוקרים סיווגו את הוריאנטים שנמצאו במחקר לשלוש קבוצות על פי ה-MAF שלהם. מן המחקר עלה כי וריאנטים נדירים (MAF  0.05) באוכלוסייה זו.

## פירוש נתוני MAF
# הצג את ההפניה של SNP לעניין, כדוגמה: rs429358, במסד נתונים (dbSNP או אחר).
# מצא קישור MAF/MinorAlleleCount.

**MAF/MinorAlleleCount: C=0.1506/754** (1000 גנומים); כאשר **C** הוא האלל המינורי עבור הלוקוס המסוים הזה; **0.1506** הוא התדירות של אלל המינורי C (MAF), כלומר 15% מתוך מסד הנתונים של 1000 גנומים; ו**-754** הוא מספר הפעמים ש-SNP זה נצפה באוכלוסיית המחקר.

## ראו גם
* תדירות אללים

## הערות שוליים

קטגוריה:ביואינפורמטיקה
קטגוריה:גנטיקה
מדליקה לי הכל

"**מדליקה לי הכל**" הוא סינגל שהוקלט על ידי הזמר הישראלי עדן חסון. את השיר הוציאה חברת התקליטים שרית הפקות, ב-26 באוקטובר 2021, כסינגל מתוך אלבום 2. השיר נכתב, הולחן והופק על ידי סתיו בגר. נכון לנובמבר 2025, לשיר יש למעלה מ-23 מיליון צפיות ביוטיוב.

## רקע
"מדליקה לי הכל" הוא שיתוף הפעולה השלישי בין בגר וחסון, לאחר שבגר כתב עבורו את השירים "אין יותר מועדונים" (2019) ו-"סיבובים" (2020). בניגוד לשאר שירי אלבום 2 של חסון, "מדליקה לי הכל" נכתב והופק על ידי בגר לבדו. הקלטת הסקיצה נעשתה כשהשניים עבדו על השיר "סיבובים".

## ביקורות
אתר האינטרנט "פרוגי" ציין לטובה את מנגינת השיר, וכתב כי יש ב"מדליקה לי הכל" את כל המרכיבים הדרושים להפקת להיט. מבקר המוזיקה הישראלי יוסי חרסונסקי העניק לשיר שניים וחצי כוכבי זהב מתוך חמישה וכתב שהשיר מורכב מהרבה אלמנטים שלא משתלבים טוב יחדיו.

## מיקומי שיא

## היסטוריית יציאות לאור

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שהולחנו על ידי סתיו בגר
קטגוריה:שירים שהופקו על ידי סתיו בגר
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת שרית הפקות
נונאטאקי מקנאטיין

**נונאטאקי מקנאטיין** (באנגלית: **Meknattane Nunataks**) הם רכס נונאטאקים, באזור חוף אינגריד כריסטנסן, בארץ הנסיכה אליזבת, שבאנטארקטיקה.

הרכס כולל רכס מרכזי גדול, וכן מקבצים קטנים יותר לכיוון דרום ומזרח.

הנונאטאקים מצויים ממזרח לקרחון פולארפורשונג, בסמוך למקום בו הוא נשפך למדף הקרח פבליקיישנז.

## היסטוריה
הנונאטאקים מופו לראשונה בהתבסס על תצלומי אוויר שצולמו על ידי משלחת לארס כריסטנסן, שנערכה בעונת המחקר (הקיץ האנטארקטי) 1936 – 1937.

הנונאטאקים צולמו מהאוויר בשנית במהלך מבצע קפיצה לגובה (מבצע היי-ג'מפ) של צי ארצות הברית בעונת המחקר (הקיץ האנטארקטי) 1946 – 1947.

הגאולוג איי. ר. מקלאוד (I.R. McLeod), שהיה חבר במשלחת סקר מטעם משלחות החקר האנטארקטיות הלאומיות של אוסטרליה להרי הנסיך צ'ארלס, סקר שנערך בינואר 1969 וסקר את הנונאטאקים.

שמו של הרכס ניתן לו על ידי המשלחת שקראה לו "Meknattane" (משמעות השם "המצוקים האמצעיים").

## קישורים חיצוניים
* נתונים כלליים
* מפת אזור נונאטאקי מקנאטיין

מקנאטיין
מקנאטיין
רעשים

"**רעשים**" הוא סינגל שהוקלט על ידי הזמר הישראלי אושר כהן בהשתתפות נועה קירל. את השיר הוציאה לאור ב-14 בדצמבר 2021 חברת התקליטים ארומה מיוזיק, כסינגל שלא מתוך אלבום.

## רקע
ב-12 בדצמבר 2021, יומיים לפני צאת השיר, חשף העיתונאי ערן סויסה כי קירל וכהן סיימו לעבוד על שירם המשותף. השיר נכתב בידי קירל וכהן, שגם הפיק את השיר. מילות השיר עוסקות בפרידה מבן-זוגה הקודם של קירל, יהונתן מרגי.

## הצלחה מסחרית
השיר הגיע למקום הראשון במצעד העברי של מדיה פורסט. בשבוע הראשון לצאתו הוא הגיע למקום הרביעי במצעד חמשת השירים המואזנים ביותר ביוטיוב ישראל, כשבראש המצעד נמצא "חורף באוטו" של עומר אדם. באותו השבוע היה לשיר המואזן ביותר בתחנות הרדיו הישראליות וזכה ל-153 השמעות. בשבוע השני ירד למקום הרביעי עם כ-115 השמעות.

## ביקורות
דור מאיר מועלם מאתר "Mako" ציין לטובה את מילות השיר ושילוב הקולות של הצמד. לטענתו, השיר שירת באופן "מצוין" את כהן, שלא זכה לפרסום לפני הוצאתו לאור. אולם הוא הוסיף כי השתתפותה של קירל בשיר הייתה מיותרת.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אושר כהן
קטגוריה:שירי נועה קירל
קטגוריה:דואטים
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שנכתבו על ידי נועה קירל
קטגוריה:שירים שהולחנו על ידי אושר כהן
קטגוריה:שירים שהולחנו על ידי נועה קירל
קטגוריה:שירים שהופקו על ידי אושר כהן
קטגוריה:שירים על כאב לב
קטגוריה:שירים על פרידה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת ארומה מיוזיק
קלמן טבצ'ניק

הרב **קלמן טבצ'ניק** (1872–1951) היה רבה של קמיאנקה שבאוקראינה, ולאחר עלייתו לארץ ישראל עמד בראשות ישיבת אור זורח ביפו, וניהל את מלון אשל החדש בתל אביב.

## ביוגרפיה
נולד בטולנה שבאוקראינה, בנם של דוד טבצ'ניק ורחל לבית פקר. קיבל חינוך תורני. בשנות ה-90 של המאה ה-19 נשא את חוה ברדיצ'בסקי בתו של רב בעיירה דובובה במחוז אומן שבאוקראינה הרב משה אהרן ברדיצ'בסקי ואחותו של הסופר מיכה יוסף ברדיצ'בסקי.

בשנת 1899, לאחר עזיבת הרב משה נחום ירושלמסקי את הרבנות בעיר קמיאנקה, התמנה הרב טבצ'ניק תחתיו כרב העיר. לאחר כמה שנים, עבר להתגורר באודסה.

בשנת 1920 עלה לארץ ישראל והתיישב תחילה בירושלים. לאחר מכן, עבר להתגורר בתל אביב. במשך שנתיים כיהן כראש ישיבת אור זורח ביפו ובהמשך ניהל את מלון "אשל החדש" ששכן ברחוב אלנבי פינת רחוב הירקון בתל אביב.

נפטר בשנת 1951, בגיל 79, ונקבר בבית הקברות נחלת יצחק.

## משפחתו

בנו הוא האדריכל יהושע צבי (גרישה) טבצ'ניק, שבשנת 1921 תכנן את שכונת נורדיה בתל אביב. בשנת 1924, לאחר שהפסיד ליהודה מגידוביץ במכרז על משרת אדריכל עיריית תל אביב, ירד לארצות הברית.

בתו נעמי נישאה לאלכסנדר פלאי, מנהל הוצאת מסדה.

## קישורים חיצוניים
* R' Kalman Ben-David (Tabachnik), באתר Geni

## הערות שוליים

קטגוריה:רבנים אוקראינים
קטגוריה:תל אביב-יפו: רבנים
קטגוריה:מלונאים ארץ-ישראלים
קטגוריה:ישראלים ילידי האימפריה הרוסית
קטגוריה:אנשי העלייה השלישית
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1872
קטגוריה:ישראלים שנפטרו ב-1951
הלילה שלך

**הלילה שלך** הוא שיר של הזמר הישראלי שמעון בוסקילה. השיר יצא לאור תחת הוצאת חברת הליקון ב-10 בנובמבר 2021. ב-5 בדצמבר 2021 השיר הגיע למקום הראשון במצעד הישראלי של מדיה פורסט.

## רקע והרכב

בשונה מהרוב המכריע של שיריו של בוסקילה, מילות השיר לא נכתבו על ידו, אלא על ידי הפזמונאי אבי אוחיון והזמר-יוצר חנן בן ארי. בוסקילה הלחין את השיר.

בוסקילה סיפר כי בן ארי כתב את השיר בהשראת בת זוגו של בוסקילה, יפעת.

השיר הוא שיר קצבי עם השפעות מוזיקה לטינית וטרופית.

## וידאו קליפ
הווידאו קליפ לשיר יצא בסמוך לצאת השיר ובוים על ידי ירין אהרונוף. בקליפ משתתפים השחקנים עומר גול ושני שמול. הקליפ מציג את שמעון בוסקילה מבצע את השיר עם להקתו בעוד זוד צעיר ומאוהב רוקד לצליליו ברגעים זוגיים שונים.

## מיקומי שיא

## קישורים חיצוניים
* 

## הערות שוליים

קטגוריה:שירי שמעון בוסקילה
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שנכתבו על ידי אבי אוחיון
קטגוריה:שירי לפידים
קטגוריה:שירים על לילות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
רצח עלי אל-ח'טיב ומרים סלמאן רשיד

**רצח עלי אל-ח'טיב ומרים סלמאן רשיד** אירע ב-7 בנובמבר 1990: שניים מתושבי הכפר לובאן א-שרקיה שבמחוז שכם נרצחו ביריות. 

ב-7 בנובמבר 1990, בשעה שש בבוקר, נכנס לכפר לובאן א-שרקיה רכב מסוג פיג'ו 404 עם לוחיות רישוי ישראלית, ומתוכו נורו יריות מרובה M-16. תחילה נורה למוות עלי אל-ח'טיב, בן 65, שרכב על חמורו בדרכו למסיק זיתים. מיד אחריו נורתה למוות מרים סלמאן רשיד, בת 60, שעמדה בפתח ביתה. הרכב עזב את הכפר בנסיעה מהירה לכיוון ההתנחלות עלי. 

המשטרה חשדה שהרצח בוצע כמעשה נקם על רציחתו של מאיר כהנא יום לפני כן, ועצרה את פעיל "כך"בן-ציון גופשטיין, תושב ההתנחלות כפר תפוח, בחשד למעורבות ברצח. גם אמו ורעייתו נחקרו על ידי המשטרה וכן תלמיד בישיבת הרעיון היהודי, ונלקחו לבדיקה כל כלי הנשק שבכפר תפוח. ב-12 בנובמבר 1990 נעצר פעיל "כך" נוסף, דוד אקסלרוד, בחשד שסייע לרצח והעלים ראיות. גופשטיין ואקסלרוד נחקרו על ידי השב"כ והיחידה הארצית לחקירת פשיעה חמורה של משטרת ישראל וניצלו את זכות השתיקה, וב-18 בנובמבר 1990 שוחררו בשל חוסר ראיות מספיקות. בנימין זאב כהנא, בנו של מאיר כהנא, נחקר פעמים אחדות בעניין זה. 

הרצח טרם פוענח.

## קישורים חיצוניים
* **[https://www.btselem.org/sites/default/files/sites/default/files2/kypt_hkhvq_shl_zrkhym_yshrlym_bshtkhym.pdf#page=68 אכיפת החוק על אזרחים ישראלים בשטחים]**, באתר "בצלם", מרץ 1994, הפרק "מוחמד אל-ח'טיב ומריאם סוליימאן בשיר חסן", עמ' 68

## הערות שוליים

קטגוריה:מקרי רצח בלתי מפוענחים
קטגוריה:יהודה ושומרון
קטגוריה:1990 בישראל
דייוויד טווה

**דייוויד טקלו טווה** (באנגלית: **David Teklo Tweh**; נולד ב-25 בדצמבר 1998 במונרוביה שבליבריה) הוא כדורגלן ליברי המשחק בעמדת הקשר באיסלץ'.

## קריירת מועדונים
טווה החל את הקריירה המקצוענית שלו במספר מועדונים מליגת העל הליברית.

ב-25 במרץ 2019 חתם טווה באנרגטיק מינסק מליגת העל הבלארוסית, במדיה ערך 43 הופעות ליגה והבקיע שבעה שערים.

ב-10 ביולי 2020 חתם בדינמו ברסט, גם היא מליגת העל הבלארוסית, במדיה שיחק במשך חצי עונה והבקיע שער אחד ב-12 הופעות ליגה.

ב-1 בינואר 2021 חתם טווה ברוך ברסט מליגת העל הבלארוסית.

ב-9 בינואר 2022 חתם בהפועל נוף הגליל. בינואר 2024 חתם בהפועל כפר סבא.

## קריירה בינלאומית
ב-15 בנובמבר 2016 ערך טווה את הופעת הבכורה שלו בנבחרת ליבריה, בהפסד 0–1 לנבחרת קניה במשחק ידידות.

## קישורים חיצוניים

## הערות שוליים

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני הפועל כפר סבא
קטגוריה:כדורגלני הפועל נוף הגליל
קטגוריה:כדורגלני דינמו ברסט
קטגוריה:כדורגלני איסלץ'
קטגוריה:כדורגלני נבחרת ליבריה
קטגוריה:ליברים שנולדו ב-1998
אות גרונית

בעברית, **אותיות גרוניות** הן האותיות אהח"ע – ארבע האותיות המייצגות את העיצורים שמוצאם מן הגרון (בהבחנה מקבוצות העיצורים בומ"ף, גיכ"ק, דטלנ"ת, זסשר"ץ). יש המחשיבים גם את האות ר כגרונית, ומכאן גם **אהחע"ר** או **הָאָח רֵ"עַ**.

## כללי דקדוק מיוחדים
לאותיות גרוניות כללי דקדוק מיוחדים:
* האותיות הגרוניות (אהח"ע) הן היחידות המנוקדת בחטף (במקום בשווא נע), אם כי יש מספר מקרים יוצאי־דופן לאות שאינה גרונית שנוקדה בתנ"ך בחטף.
* האותיות הגרוניות (אהחע"ר) אינן מקבלות דגש. 
* בצורתה היסודית מנוקדת ה"א הידיעה בפתח ובעיצור שאחריה מופיע דגש. כאשר העיצור התוכף הוא אחד מן העיצורים א, ה, ח, ע, ר שאינם מקבלים דגש חזק, לא מופיע הדגש, ובמקום זאת משתנה במקרים מסוימים תנועת ה"א הידיעה:
** לפני האותיות: א', ר' - בקמץ (הָאִיש);
** לפני האות: ע' - בסגול, כאשר האות ע' מנוקדת בקמץ גדול ואינה מוטעמת (הֶעָרִים, הֶעָרוּץ), ואחרת בקמץ (הָעִיר, הָעָם, הָעָרְמָה - בדוגמה השנייה ע' מוטעמת, בדוגמה השלישית היא מנוקדת בקמץ קטן);
** לפני האות: ה' - בסגול, כאשר האות ה' מנוקדת בקמץ גדול ואינה מוטעמת (הֶהָרִים), ואחרת בפתח (הַהוּא);
** לפני האות: ח' - בסגול, כאשר האות ח' מנוקדת בקמץ גדול (הֶחָכָם, הֶחָם) או בחטף־קמץ (הֶחֳדָשִים), ואחרת בפתח (הַחוּט, הַחָכְמָה - קמץ קטן).

## הגייה
מרבית דוברי העברית בימינו אינם מקפידים על הגייה גרונית של האותיות הגרוניות, כך שהאות עי"ן, למשל, נשמעת כמו האות אל"ף, וכך בשיר "אני רואה אותה בדרך לגימנסיה" מופיעות השורות "האם כבר מישהו ידע / את המלכה של האוגדה?", שבהן נחרזת האות עי"ן עם האות ה"א, חריזה שלא תתקיים בהגייה גרונית של עי"ן.

החוקרים חלוקים בשאלה עד כמה הגו בעבר את האותיות הגרוניות. ממגילות מדבר יהודה ניכר שלא הבדילו בין אותיות גרוניות. בברייתא המופיעה בירושלמי ובבבלי נאמר: "אין מעבירין לפני התיבה לא חיפנין ולא בישנין ולא טיבעונין מפני שהן עושין היהין חיתין ועיינין אאין". בתלמוד הבבלי מופיעה אגדתא המייחסת אי ידיעת הגיית הגרוניות בסתם לתושבי הגליל. פרופ' פאול קאלה טען על סמך קטעי מקרא בגניזה שבהם לא נתנקדו האותיות הגרוניות, שבימי בעלי המסורה האותיות הגרוניות כלל לא נהגו ושניקוד האותיות הגרוניות על ידי בעלי המסורה הוא חידוש בהשפעת הערבית. לעומת זאת, טוען יחזקאל קוטשר, בין השאר על סמך השתמרות שמות מקומות בגליל עם אותיותיהם הגרוניות, שבימי הכיבוש הערבי של ארץ ישראל הגו תושבי הגליל את האותיות הגרוניות. קוטשר טוען שהיהודים שידעו לבטא את האותיות הגרוניות נמנעו מלעשות זאת בפני היוונים, כיוון שהדבר נחשב ל"לא תרבותי" וזו הסיבה לכך שבחלק מהמקורות נראה שלא הקפידו על שימוש בגרוניות. לטענתו, מגילות מדבר יהודה נכתבו על ידי יהודים שחיו באזור שבו הייתה השפעה נוכרית שבגללה הם איבדו את ההגייה של האותיות הגרוניות, והן אינן מייצגות את כלל הציבור בארץ ישראל.

## הערות שוליים

קטגוריה:עברית
קטגוריה:דקדוק עברי
עזרא רוטמן

**עזרא רוטמן** (1908–1979) היה אדריכל ומהנדס ישראלי, שהיה אחד מהאדרכילים המכוננים של העיר חדרה, בה תכנן מאות מבנים, שחלקם משומשים עד היום ומוגדרים כבניינים לשימור.

## קורות חיים
רוטמן נולד בחדרה להלנה וחיים רוטמן, שהיה ממייסדי העיר חדרה, כאשר משפחתו הייתה מהראשונות שהתגוררו מחוץ לחאן. רוטמן למד בקבוצת התלמידים הראשונה של בית הספר העממי "אחד העם" בחדרה, ובגיל 8 עבר עם אחיו לירושלים להמשך לימודיו בבית ספר בעיר. בכיתה ח', מצא את עצמו רוטמן התלמיד היחיד בכיתתו, כאשר שני חבריו לכיתה לא עברו את הבחינה ונשארו כיתה. על כן, החליט עזרא להירשם לגימנסיה "הרצליה" בתל אביב, שם סיים את לימודיו בהצטיינות בשנת 1925. באותה שנה, נסע רוטמן ללמוד הנדסה בעיר טורינו באיטליה, שכן באוניברסיטה העברית שנחנכה באותה שנה פעלו פקולטות למדעי רוח בלבד. באותה תקופה התפרנס רוטמן ממתן שיעורים פרטיים בעברית ליהודים עשירים מטורינו, בהם פגש את אשתו, הלנה יקיה. בשנת 1930 סיים רוטמן את הדוקטורט שלו, שעסק בגשרים וסכרים.

זמן קצר לאחר מכן התחתן רוטמן עם הלנה ועלה עמה לארץ ישראל למרות התנגדות משפחתה. בני הזוג בנו את ביתם לצד בית הוריו. בחדרה, הקים רוטמן את משרד האדריכלות 'משרד טכני ד"ר אינג' עזרא רוטמן מהנדס ואדריכל', בו תכנן מאות בניינים בשלל שימושים, וכן שלל גשרים וכבישים. בין היתר, תכנן רוטמן את מבנה בית חולים חדרה, והשתתף בבניית בית הכנסת הגדול בחדרה ובתכנון שכונת ביל"ו. בנוסף תכנן רוטמן את בית קלז, בית הספר העממי ברחוב אחד העם, וכן מספר בתים פרטיים בסגנון הבינלאומי המוגדרים בניינים לשימור. כמו כן, תכנן רוטמן אנדרטה לאבשלום פיינברג בראשון לציון, וכן מבני ציבור בגבעת חיים ובפרדס חנה. היקף התכנון המשמעותי בו היה מעורב בחדרה הפך אותו לאחד האדרכילים הבולטים שהטביעו את חותמם בהתפתחות העיר.

בנוסף לפעילותו האדריכלית היה רוטמן פעיל פוליטי בעל השקפה רוויזיניסטית. בימי המנדט הבריטי הוא סייע לאצ"ל בהסתרת נשק בביתו. כמו כן השתתף רוטמן במועצה המקומית של חדרה, במסגרת התנועה הלאומית במועצה. לאחר קום המדינה היה רוטמן יושב ראש סניף תנועת החרות בחדרה. בשנות השישים הורשע רוטמן בהלבנת הון בהיקף 150 אלף לירות במסגרת פעילותו כמנהל חברת הקבלנות "פאר חדרה", ונקנס על כך ב-82.5 אלף לירות, כאשר החברה נקנסה ב 125 אלף. רוטמן הפסיק את פעילותו האדריכלית בשנת 1973. הותיר אחריו ארבעה ילדים, חיים, לאומי, בתיה ואהוד. הלנה רוטמן נפטרה בשנת 2011, בגיל 102.

## קישורים חיצוניים
* 

## הערות שוליים

קטגוריה:אדריכלים ישראלים
קטגוריה:חדרה: אישים
קטגוריה:מהנדסים ישראלים
קטגוריה:רוויזיוניסטים
קטגוריה:אישים הקבורים בבית הקברות הישן בחדרה
קטגוריה:ישראלים שנולדו ב-1908
קטגוריה:ישראלים שנפטרו ב-1979
The Horrors

**The horrors** (בעברית: **הורורס**; בתרגום חופשי "האימים" או "הזוועות") היא להקת רוק-אינדי-גראז' שהוקמה ב-2005 בסאות'אנד-און-סי, אנגליה.

## היסטוריה
דה הורורוס קמה בסאות'אנד-און-סי, כאשר רייס (ספיידר) ווב גילה את אהבתו לתקליטים ולספינינג. ופגש בטיוליו ללונדון ולאזור סאות'אנד את פאריס בדוואן ואת טום (טומי) פורס, שכמוהו, האזינו למוזיקת הרוק של שנות ה-60,

ב-2005 התגבשה הלהקה סביב השלושה יחד עם ג'ושוע הייוורד וג'וזף ספורג'ון. הם כינו את עצמם The Horrors. ההקלטות הראשונות היו שתי גרסאות כיסוי, מצד אחד The Witch של The Sonics, מצד שני Jack the Ripper של Screaming Lord Sutch, שהופיע מאוחר יותר באלבום הבכורה שלה.

הלהקה זכתה לראשונה לתשומת לב בבריטניה בזכות יציאתו של הסינגל Sheena Is a Parasite. הווידאוקליפ שביים כריס קנינגהאם ובו השחקנית המומעדת לאוסקר, סמנתה מורטון, שיחקה בקליפ אישה שמניפה את ראשה קדימה ואחורה כל הזמן ויורקת תוך כדי. שידור הקליפ הופסק בשלב מאוחר יותר, עקב שימוש בהבזקים סטרובוסקופיים, שעלולים לעורר התקפים אפילפטיים ולא, כפי שדיווח בטעות ה-New Musical Express, הנושא המדמם.

בתקופה זו צברה הלהקה פופולריות, גם בארצות הברית ויצאה לסיבוב ההופעות ה-NME Indie Rock יחד עם הלהקות Mumm-Ra, The View ו-The Automatic, מה שזיכה אותם בתשומת לב נוספת.

לאחר צאת אלבום הבכורה Strange House, יצאה הלהקה לסיבוב הופעות עולמי. בתחילה רצו חברי הלהקה לעשות את חלק מסיבוב ההופעות העולמי בארצות הברית כמופע פתיחה ללהקת Black Rebel Motorcycle Club, שהתבטל, במקום זאת הם החלו בסיבוב הופעות בארצות הברית ביוני, ויותר מאוחר בפסטיבל גלסטונברי ובפסטיבלים שונים באירופה ובאוסטרליה.

האלבום השני "Primary Colours" קצר את שבחי המבקרים ונטה לסגנון השוגייז. האלבום הופק על ידי הלהקה, קרייג סילבי, בארו ובמאי הקליפים כריס קנינגהם. ההקלטה התקיימה בבאת' במהלך קיץ 2008. השפעתו של בארו הביאה את השימוש במקלדות ובאלקטרוניקה. לאחר שעזבו את חברת Loog Records ב-2007, חתמה הלהקה בלייבל XL Recordings.

מספר שירים מהאלבום החדש דלפו מספר שבועות לפני יציאת האלבום. Primary Colours יצא לאור רשמית ב-4 במאי 2009 וזכה לשבחי המבקרים, והגיע למקום ה-25 במצעד האלבומים הבריטי. הסינגל "Who Can Say" יצא לאור על ויניל 7 אינץ' שבוע לאחר מכן. Primary Colors היה מועמד לפרס מרקורי לשנת 2009. מאוחר יותר העניק מגזין ה-NME לאלבום את המקום הראשון ב-50 האלבומים הטובים ביותר של 2009.לאחר שהובילו את פסטיבל האופסט של לונדון וערכו סיבוב הופועות עבור Primary colours.

## דיסקוגרפיה

* 2007:Strange House
* 2009: *Primary Colours*
* 2011: Skying
* 2014: *Luminous*
* 2017: V



## קישורים חיצוניים

* 

* 

## הערות שוליים

קטגוריה:להקות רוק
קטגוריה:להקות בריטיות
לולאה (טופולוגיה)

[ממוזער|שתי לולאות ''a'', ''b'' ב[טורוס]]
במתמטיקה, **לולאה** או **מסילה סגורה** היא תמונה רציפה של קטע (מסילה) כך שהתמונות של קצוות הקטע מתלכדות (כלומר, היא עקומה סגורה).

לולאה שהיא גם עקומה פשוטה נקראת גם עקום ז'ורדן, על שם התפקיד שיש לה במשפט העקום של ז'ורדן.

ניתן למפות את מעגל היחידה לכל לולאה, אך הכיוון ההפוך (מיפוי לולאה למעגל היחידה) מתאפשר רק אם הלולאה פשוטה.

קטגוריה:טופולוגיה
קטגוריה:עקומות
גרגירן מגושם

**גרגירן מגושם** (שם מדעי: *Choriaster granulatus*) הוא מין יחיד בסוג **גרגירן ** של כוכב-ים ממשפחת הגרגריניים. מין זה נפוץ בישראל במפרץ אילת ואינו מזיק לבני אדם.

## תיאור
גרגירן מגושם הוא כוכב ים גדול בעל חמש זרועות קצרות ועבות. לזרועותיו מראה מעוגל שנראה ״שׁמנמן״ ומזכיר בובה ממולאת או ממתק מרשמלו. הגרגירן המגושם גדול יחסית לכוכבי ים אחרים ומגיע עד לרדיוס מרבי של כ-27 ס"מ. לרוב, צבעו ורוד חיוור עם גבשושיות חומות במרכזו, אך ישנם גם מופעים שלו בצבעים נוספים כגון אפור, צהוב ואפילו אדום.

## מקום
מין זה מתקיים בימים טרופיים רבים, בין היתר:
* מזרח אפריקה
* האזור האינדו-פסיפי
* שונית המחסום הגדולה
* ים סוף
* ונואטו
* פיג'י
* פפואה גינאה החדשה

## בית גידול
[ממוזער|250x250 פיקסלים| ''Choriaster granulatus'' ב[מדגסקר]]
הגרגירן המגושם נמצא לרוב במים רדודים יחסית, מעומק 1.5 מטרים ועד לעומק של 53 מטרים, באזורים טרופיים בהם טמפרטורת המים נעה בין 24–29 מעלות צלזיוס. יכול להימצא בקבוצות או בבודדים בקרבת שוניות אלמוגים.
ממוזער|250x250 פיקסלים| ''Choriaster granulatus''

## תזונה
הגרגירן המגושם הוא טורף, פיו ממוקם בתחתית הגוף שלו, בדומה לכוכבי ים אחרים. הטרף נכנס אל הגוף מחוץ לפיו של הכוכב, ע״י הוצאה של איברי העיכול החוצה מתוך בטנו. מזונו העיקרי כולל חסרי חוליות קטנים, אלמוגים ופגרים.

## מחזור חיים ורבייה
מתוך הביצים בוקעים זחלים שהופכים לכוכבי ים צעירים עם חמש זרועות. כוכבי הים מתרבים הן ברבייה מינית והן ברבייה א-מינית.

## קישורים חיצוניים

*

## הערות שוליים

קטגוריה:כוכבי ים
קטגוריה:החי במפרץ אילת
פרנסיס נגאנו

**פרנסיס נגאנו** (בצרפתית: **Francis Ngannou**; נולד ב-5 בספטמבר 1986) הוא לוחם אמנויות לחימה משולבות ומתאגרף צרפתי-קמרוני. אלוף לשעבר של ה-UFC בקטגוריית משקל כבד.

בדצמבר 2022 דורג במקום הרביעי מבין הלוחמים ללא קשר לקטגוריית המשקל (דירוג הפאונד לפאונד). נאמר שלנאגנו יש את חבטת האגרוף החזקה ביותר בהיסטוריה של הלחימה עם אגרוף של 1.3 טון.

לפרנסיס נגאנו יש ניצחונות על לוחמים מפורסמים כמו: קיין ולסקז, סטיפה מיוצ'יץ', ג'וניור דוס סנטוס, אליסטר אוברים, סיריל גאן, קרטיס בליידס ועוד.

בינואר 2023 החליט לא לחדש חוזה ב-UFC והתואר שלו כאלוף העולם הפך לחופשי. מאוחר יותר בשנה זאת חתם בארגון ה-PFL, שם הוא מיועד לקיים קרב קרוסאובר באגרוף עם אלוף העולם במשקל כבד באגרוף טייסון פיורי .https://www.rfi.fr/fr/sports/20230115-mma-francis-ngannou-quitte-l-ufc.

## קישורים חיצוניים

## הערות שוליים

קטגוריה:לוחמי אמנויות לחימה משולבות
קטגוריה:קמרונים שנולדו ב-1986
זולטאן הורבאט (היסטוריון)

**זולטאן הורבאט** (בהונגרית: **Horváth Zoltán**; 25 באוקטובר 1900, בודפשט – 15 בנובמבר 1967, בודפשט) היה עיתונאי, מתרגם, היסטוריון יהודי-הונגרי.

## ביוגרפיה
זולטאן הורבאט נולד במשפחה יהודית כבנם של גזה הורבאט (1863-1925), מנכ"ל "כרוז החדשות הטלפוני" ושל פאולינה מורטון. (מטרתו של כרוז החדשות הטלפוני הייתה מתן שירות חדשות המהיר ביותר שניתן היה אז להעלות על הדעת, כך שניתן היה לשמוע חדשות בטלפון שנקראו לתוך מיקרופון בודד בו זמנית בכמה חלקים שונים של העיר בודפשט). ב-1916 הפך זולטאן הורבאט לחבר ב"איגוד הלאומי של הפקידים" וחבר במפלגה הסוציאל-דמוקרטית ההונגרית. בחודש דצמבר 1919 היגר לווינה והצטרף ל"קבוצה אור" (Világosság-csoport).

הוא חזר להונגריה במהלך שנות ה-20, התחתן עם מרתה מולנר (אחרי גירושיהם מרתה שארקזי), בתם של הסופר פרנץ מולנר והעיתונאית מרגיט וסי (בתו של העיתונאי יוז'ף וסי), ב-21 במרץ 1926. בנם, אדם הורבאט, נולד ב-1930. מאוחר יותר התגרשו ומרתה הפכה לאשתו של הסופר היהודי-הונגרי ג'ורג' שארקזי שניספה לאחר מכן בשואה.

זולטן הורבאט עבד אז כעיתונאי וכמתרגם (תרגם להונגרית את יצירותיהם של שטפן צווייג, קונרד פרדיננד מאייר, אריך קסטנר) ובמקביל הקדיש את זמנו לכתיבת יצירות היסטוריות. הוא היה העורך של סדרת הרומנים הקלאסיים של "הוצאת הספרים גריל" (Grill Könyvkiadó). בין השנים 1938–1941 התגורר בצרפת. הוא חזר לבודפשט ב-1942, שם היה כתב חיצוני (פרילנס) בעיתון נפסבה, כי בשל יהדותו אסור היה להעסיקו כשכיר, והצליח לשרוד את השואה, משנת 1945 עמד בראש מדור מדיניות החוץ של העיתון.

אחרי מלחמת העולם השנייה הצטרף למנהיגות הלאומית של המפלגה הסוציאל-דמוקרטית, ונאם נאום אישום ותביעה פוליטי בשם המפלגה במשפט פושע המלחמה בלה אימרדי, שר האוצר הימני קיצוני ואנטישמי של ממשלת הונגריה שהוצא להורג לאחר מכן. מ-1947 עבד כעורך הראשי של העיתון "אור". ב-1948 מילא תפקיד חשוב באיחוד שתי מפלגות הפועלים ונבחר לחבר ההנהלה המרכזית של ה-MDP בקונגרס המאחד. עד מהרה מונה לעורך הראשי של נפסבה. הוא נעצר באשמות מפוברקות ב-1949 ונשלח לכלא, ממנו שוחרר בקיץ 1956. לאחר מכן הפך שוב לעורך הראשי של נפסבה עד פרישתו ב-1 בנובמבר 1956. לאחר מכן עסק רק בהיסטוריוגרפיה.

## כתביו
* לקסיקון לתולדות העולם (עם ג'רג' פראגי 1942)
* מלינקולן ועד רוזוולט. כיצד הפכה ארצות הברית למעצמה עולמית (תרגום עבודתו של מקס זילברשמידט עם בלה רייצר, 1943)
* איך נבחן העם ההונגרי? (1945)
* המדיניות של המפלגה הסוציאל-דמוקרטית (1946)
* תחילת המאה ה-20 ההונגרית. תולדות הדור השני של הרפורמות 1896–1914 (1961, גם בגרמנית);
* לאסלו טלקי, 1810–1861 (ביוגרפיה 1964)
* ספרות והיסטוריה (1968)

## לקריאה נוספת
* לקסיקון ביוגרפי הונגרי

## הערות שוליים

קטגוריה:היסטוריונים יהודים הונגרים
קטגוריה:מתרגמים יהודים הונגרים
קטגוריה:עורכי עיתונים יהודים הונגרים
קטגוריה:עיתונאים יהודים הונגרים
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1900
קטגוריה:הונגרים שנפטרו ב-1967
צבי הירש בן עזריאל

רבי **צבי הירש בן עזריאל** (נפטר בכ"ב באייר ה'תצ"ג, 1733) היה פוסק הלכה יהודי-פולני, ומחבר הספרים **בית לחם יהודא** ו**עטרת צבי** על השולחן ערוך.

## ביוגרפיה
הוא היה רבה החמישי של קהילת אוליקה, לאחר אחיו ר' יעקב, ולאחר מכן ראש בית דין בלובלין. מסיבה לא ברורה עזב את תפקידו בלובלין ועבר לוילנה, ולכן כונה 'רבי צבי הירש בן עזריאל מווילנה'. היה חתנו של הרב משה פרנקפורטר. בשבתו בווילנה היה בקשרים קרובים עם רבנים מקומיים חשובים בהם נכדו של הט"ז הרב יואל בעל ה'מגיני זהב' והרב הגאון ר' מנחם מענדל אב”ד דק“ק קראטשין, בעל עטרת זקנים.

## ספריו
רבי צבי חיבר ספרים יסודיים שצוטטו רבות בספרות ההלכתית: 'בית לחם יהודא' (או 'בית לחם יהודה' בחלק מן הדפוסים. הספר נושא את הסכמתו של הרב אלעזר רוקח) על שולחן ערוך יורה דעה, שנקרא על שמו של הפרנס שהיה תומך בו כלכלית בשבתו בווילנה, ר' יהודה ליב אפרים סג"ל מזיצנהיים, שנדפס לראשונה בתצ"ט, ואת הספר 'עטרת צבי' על שולחן ערוך חושן משפט, שנדפס בתפ"ב.

## הערות שוליים

קטגוריה:רבנים פולנים
קטגוריה:פרשני שולחן ערוך
קטגוריה:ראשוני האחרונים
קטגוריה:נפטרים ב-1733
Pip

**pip** היא מערכת ניהול חבילות הכתובה בפייתון, ומשמשת להתקנה ולניהול של חבילות תוכנה. המערכת מחוברת למאגר מקוון של חבילות ציבוריות, הנקרא Python Package Index .

רוב ההפצות של פייתון מכילות pip שהותקן בתוכן מראש. החל מגרסת פייתון 2.7.9 (בסדרת פייתון 2), והחל מגרסת פייתון 3.4, pip כלול כברירת מחדל.

## היסטוריה
pip הוצגה לראשונה בשנת 2008 כמערכת בשם pyinstall. המערכת פותחה על ידי איאן בקינג (היוצר של חבילת virtualenv), כחלופה ל-EasyInstall. השם החדש, pip, נבחר מבין ההצעות שקיבל היוצר בפוסט בבלוג שלו. לפי בקינג עצמו, השם הוא ראשי תיבות רקורסיביים של "pip Installs Packages".

בשנת 2011 הוקמה PyPA - סמכות החבילות של Python שתפקידה לקחת אחריות על התחזוקה של pip ושל virtualenv.

בשנת 2014, עם שחרור גרסה 6.0 של pip, תהליך בחירת מספר הגרסה שונה לפורמט X.Y, והספרה המקדימה "1" הושמטה.

## ממשק שורת פקודה
ממשק שורת הפקודה של pip משמש להתקנת חבילות לוקאליות על המכונה המריצה את הקוד. על פי רוב, התקנה של חבילות תוכנה תבוצע על ידי הפקודה `install` והסרה של חבילות תבוצע באמצעות פקודת `uninstall`. כך לדוגמה, עבור חבילה בשם `package-name` ניתן להשתמש בפקודה `pip install package-name` כדי להתקין את החבילה, ובפקודה `pip uninstall some-package-name` כדי להסיר את החבילה.

## ניהול רשימת חבילות
pip מאפשר לנהל את רשימת החבילות ואת מספרי הגרסאות הדרושות להרצת פרויקט נתון. הכלי משתמש בקובץ "דרישות" (מאנגלית: requirements) שמפורטות בו החבילות השונות הדרושות לפרויקט, בצירוף הגרסה הנדרשת לכל חבילה. הכלי מאפשר גם להתקין את החבילות בסביבה וירטואלית, ובכך להבדיל בין גרסאות של חבילות הדרושות לפרויקט אחד מאלו הדרושות לאחר.

## ראו גם
* אנקונדה (מנהל חבילות תוכנה)

## קישורים חיצוניים
* 
* pipenv באתר pypi

## הערות שוליים

2021 12
קטגוריה:ניהול חבילות תוכנה
קטגוריה:פייתון
בנק החקלאות הרוסי

**בנק החקלאות הרוסי** (ברוסית: **Россельхозбанк**) הוא בנק רוסי בבעלות רוסיה, המספק את כל סוגי השירותים הבנקאיים ליותר מ-7 מיליון לקוחות קמעונאיים ועסקיים.

הבנק הוקם בשנת 2000 על מנת לפתח את מערכת האשראי הלאומית והפיננסית של המגזר האגרו-תעשייתי, והאזורים הכפריים של הפדרציה הרוסית.

זהו אחד הבנקים הגדולים ביותר ברוסיה, הנמצא ב-100% בבעלות המדינה.

בריטניה וארצות הברית הטילו על הבנק סנקציות כלכליות ואחרות לרבות איסור על קשר עם בנקים במערב, כתגובה לפלישה הרוסית לאוקראינה.

## קישורים חיצוניים

* 

## הערות שוליים

קטגוריה:רוסיה: בנקים
קטגוריה:חברות ממשלתיות ברוסיה
קטגוריה:גופים רוסים שהוטלו עליהם סנקציות של מחלקת האוצר של ארצות הברית
טמאש שומלו

**טמאש שומלו** (במקור **שאטלר**, בהונגרית: **Somló Tamás**; בודפשט, 21 במרץ 1929 – בודפשט, 19 בדצמבר 1993) היה צלם קולנוע יהודי-הונגרי זוכה פרס האמן המצטיין ופרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה).

## קורות חיים
שומלו שרד את השואה כנער ואחרי מלחמת העולם השנייה, מ-1945 עד 1949 למד צילום באוניברסיטה לאמנויות התיאטרון והקולנוע. הוא סיים את לימודיו ב-1949. בין 1948 לבין 1949 היה לפרנסתו צלם עיתונות בבודפשט. מ-1949 עד 1951 היה עוזר צלם ב"מפעל החדשות והסרטים הדוקומנטריים". הוא הפך לצלם עצמאי ב-1951. בין 1951 לבין 1958, יצר יותר מ-100 סרטים קצרים בז'אנרים שונים, בעיקר חינוכיים.

בין 1958 לבין 1968 יצר כמה סרטים עלילתיים. הוא היה שותף ליצירה בעידן הראשון של במאי הסרטים מיקלוש יאנצ'ו *:* הפעמונים הלכו לרומא (1958); התרה וקשירה (1963); ככה הגעתי (1964); בחורים עניים (1965); בעלי כוכבים, חיילים (1967); רוחות מבריקות (1968). הוא גם שיתף פעולה בהצלחה עם במאים אחרים, שיתוף הפעולה יוצא הדופן שלו היה עם ג'רג' רווס (במאי קולנוע) בסרט שלושת הלילות של אהבה אחת (1967).

בשנת 1971, בסרט "הלגיונר האלמותי" הציג את עצמו לראשונה גם כבמאי קולנוע של סרט עלילתי עצמאי. במישור האבסורד, הוא ניסה להביא למכנה משותף את טרגדיית חייו של הסופר היהודי-הונגרי ינה רייטה ואת הקומדיה של הרפתקאות גיבוריו הלגיונרים. זה לא ממש הסתדר, הסרט נכשל. לאחר מכן, הוא כמעט נפרד מהסרט העלילתי, אך לא לגמרי, כי למשל, בסרטו של הבמאי רוברט באן "רוח רפאים בלובלון" על פי ספרו של קלמן מיקסאט, הפך שוב לצלם סרט עלילתי מצוין, סרט הרפתקאות. בשנות ה-70 חזר לאולפן ב-Kálmán Könyves körút שם יצר סרטים קצרים חינוכיים רבי ערך.

## משפחתו
טמאש שומלו נולד במשפחה יהודית כבנם של ג'רג' שומלו (שאטלר) (1900–1942) ושל לילי קונדור (1907–?)  אביו נפטר בשואה בעבודות כפייה בשרות העבודה. סבו וסבתו מצד אביו היו הנריק שומלו (שאטלר) וקרולינה קוהן-כהן (1864–1937), סבו וסבתו מצד אמו היו ארתור קונדור (1879–1931) ואירן שטרן (1889–1940).

## סרטיו

## פרסים והוקרה
* פרס בלה באלאז' 1962, 1968)
* הפרס הראשי של פסטיבל הסרטים מישקולץ (במשותף, 1964)
* פסטיבל הסרטים של קורדובה פרס שני (1968)
* גרנד פרי של פסטיבל הסרטים בוארנה (1981)
* פרס האמן המצטיין ( 1985 )

## לקריאה נוספת
* לקסיקון הסרטים החדש (1973, עורך: Ábel Péter)
* לקסיקון הסרטים. כרך II. בודפשט, הוצאת טוטם, 1999. טמאש שומלו במאי, צלם קולנוע ראה עמודים 149–150
* Új magyar életrajzi lexikon V. (P – S). (לקסיקון ביוגרפי הונגרי. 2004. 

## קישורים חיצוניים

* Port.hu

## הערות שוליים

קטגוריה:צלמים יהודים הונגרים
קטגוריה:במאי קולנוע יהודים הונגרים
קטגוריה:ניצולי השואה: הונגריה
קטגוריה:ילדים בשואה: הונגריה
קטגוריה:בודפשט: אישים
קטגוריה:יהודים זוכי פרס בלה באלאז'
קטגוריה:יהדות בודפשט
קטגוריה:בוגרי האוניברסיטה לאמנויות התיאטרון והקולנוע
קטגוריה:הונגרים שנולדו ב-1929
קטגוריה:הונגרים שנפטרו ב-1993
The Good Things in Life

***The Good Things in Life*** (בעברית: **הדברים הטובים בחיים**) הוא אלבום האולפן ה-33 של זמר הג'אז האמריקאי טוני בנט. את האלבום הוציאה לאור ב-12 באוקטובר 1972 חברת התקליטים ורב רקורדס – אלבומו הראשון של בנט שפורסם לאחר עזיבתו מחברת התקליטים קולומביה רקורדס. האלבום הגיע למקום ה-196 בבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
אוסטין אברמס

**אוסטין נואה אברמס** (באנגלית: **Austin Noah Abrams**; נולד ב-2 בספטמבר 1996) הוא שחקן אמריקאי ממוצא יהודי.

## ביוגרפיה
אברמס נולד וגדל בסרסוטה, פלורידה שבארצות הברית. הוא בנם של לורי ובראדלי אברמס, שניהם רופאים. משפחתו של אביו היא אשכנזית וממוצא יהודי-רוסי ויהודי-בלארוסי. נחשף לראשונה למשחק בגיל חמש כאשר, אמו רשמה אותו למחנה משחק כדי לעזור להתגבר על הביישנות שלו.

בתפקידו הראשון בתיאטרון, אוסטין גילם את צ'יפ בהפקה של "היפה והחיה". כמה מהשחקנים שהיוו לו השראה כוללים את הית' לדג'ר, רוברט פטינסון, כריסטופר אבוט, אדם דרייבר, דניאל קלויה וראיין גוסלינג.

## קריירה
בשנת 2011 שיחק לראשונה במותחן הפעולה "שעון מתקתק" בכיכובו של קובה גודינג ג'וניור.

בשנת 2015 שיחק בדרמת המתח "הקרבה" אודות ארבעה נערים מעיירה קטנה בטקסס הנאבקים במצפונם לאחר תאונה טרגית.

בשנים 2015–2016 אוסטין גילם את רון אנדרסון בסדרת הטלוויזיה "המתים המהלכים" במהלך העונות החמישית והשישית. בשנת 2017, הוא השתתף בסרטו של קייל וילאמובסקי "כל סוף הקיץ" בו גילם את האנטר גורסקי, נער בן 16 מרושע, שמקדיש מעט תשומת לב למושא אהבתו של חברו הטוב קונרד. עוד בשנת 2017, אברמס שיחק בתפקיד טרוי בסרט הדרמה הקומית "מה עם בראד?".

בשנת 2018, גילם את ג'קסון ברבר בסדרת הטלוויזיה "האמריקאים". בשנת 2019, שיחק בתפקיד ראשי בסרט הקולנוע "סיפורים מפחידים שמספרים בחשכה", בשנת 2019, החל לגלם את דמותו של אית'ן לואיס בסדרת הטלוויזיה האמריקאית "אופוריה", אשר מבוססת על הסדרה הישראלית באותו שם שיצרו טמירה ירדני, רון לשם ודפנה לוין.

בשנת 2020 החל לשחק בתפקיד ראשי בסדרת הטלוויזיה "דאש ולילי" בנטפליקס. באותה שנה הוא שיחק בתפקיד ראשי בדרמה הרומנטית בהפקת אמזון "קמיקאל הארטס".

בשנת 2022 שיחק בסרט הנעורים "עושות נקמה" מבית נטפליקס, בתפקיד הגברי הראשי בתור מקס ברוסארד, תלמיד יהודי הלומד בבית הספר התיכון ביחד עם דמויותיהן של מאיה הוק וקמילה מנדס.

בשנת 2024 שיחק בסרט "זאבים" לצד ג'ורג' קלוני ובראד פיט.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1996
אליפות אירופה בכדורסל עד גיל 20 2018

**אליפות אירופה של [[פיב"א]] עד גיל 20 2018** הייתה המהדורה ה-21 של אליפות אירופה לנבחרות עתודה. התחרות התקיימה בקמניץ, גרמניה בין ה-14 ל-22 ביולי 2018. הזוכה בטורניר הייתה , לה זאת הייתה זכייה ראשונה בטורניר.

## הקבוצות המשתתפות
בתחרות השתתפו 16 נבחרות:

* 
* 
* 
* 
*  - מקום 3 אליפות אירופה עד גיל 20 דרג ב' 2017
*  - המארחת
* 
*  - האלופה המכהנת לשנת 2017
* 
* 
*  - מקום 2 אליפות אירופה עד גיל 20 דרג ב' 2017
* 
* 
*  - מקום 1 אליפות אירופה עד גיל 20 דרג ב' 2017
* 
* 

## הטורניר

### סיבוב ראשון
בסיבוב זה, 16 הקבוצות מחולקות לארבעה בתים של ארבע קבוצות. כל הקבוצות יעלו לשמינית הגמר.

### בית א'

### בית ב'

### בית ג'

### בית ד'

## שלבי הנוקאאוט

## משחקי דירוג

### מקומות 5–8

### מקומות 9–16

### מקומות 13–16
שלוש הנבחרות שמסיימות במקומות האחרונים יורדות לדרג ב' (כלומר רק הנבחרת במקום השלושה עשר נשארת בדרג א').

## פרסי הטורניר

### [[MVP]]

*  יובל זוסמן

### חמישיית הטורניר

*  מאטה קלאיז'יץ'
*  קוסטיה מושידי
*  יובל זוסמן
*  דני אבדיה
*  פיליפ סטאניץ'

### מלך הסלים

*  אלייז'ה קלארנס - 22.4 למשחק

### מלך הריבאונדים

*  מילוש פופוביץ' - 11.4

### מלך האסיסטים

*  פול פיגראס - 6.4

## דירוג סופי
ארבעת המקומות הראשונים נקבעו על בסיס משחק הגמר ומשחק על המקום השלישי. שאר המיקומים נקבעו ראשית לפי משחקי הדירוג.

## קישורים חיצוניים
*

קטגוריה:תחרויות כדורסל ב-2018
קטגוריה:תחרויות כדורסל בגרמניה
קטגוריה:אליפות אירופה בכדורסל עד גיל 20
קטגוריה:2018 בגרמניה